Document ID: 31993R2443

ΚΑΝΟΝΙΣΜΟΣ (ΕΟΚ) αριθ. 2443/93 ΤΗΣ ΕΠΙΤΡΟΠΗΣ της 2ας Σεπτεμβρίου 1993 που τροποποιεί τον κανονισμό (ΕΟΚ) αριθ. 570/88 για την πώληση σε μειωμένη τιμή βουτύρου και τη χορήγηση ενίσχυσης στο βούτυρο και το συμπυκνωμένο βούτυρο που προορίζονται για την παρασκευή προϊόντων της ζαχαροπλαστικής, παγωτών και άλλων προϊόντων διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 6 παράγραφος 7, το άρθρο 12 παράγραφος 3 και το άρθρο 28,
Εκτιμώντας:
ότι, κατόπιν των τελευταίων τροποποιήσεων του κανονισμού (ΕΟΚ) αριθ. 570/88 της Επιτροπής (3) από τον κανονισμό (ΕΟΚ) αριθ. 1813/93 (4), υπάρχει ασάφεια όσον αφορά τη διατύπωση της αίτησης ενίσχυσης για τα προϊόντα που αναφέρονται στο άρθρο 9α στοιχείο α), λαμβανομένου υπόψη του κειμένου του άρθρου 1- ότι πρέπει, για λόγους νομικής ασφάλειας, να ορισθεί σαφώς, με ισχύ από την 1η Αυγούστου 1993, ότι για τα προϊόντα που αναφέρονται στο άρθρο 9α στοιχείο α), ακόμη και αν τα προϊόντα αυτά δεν καλύπτονται από το άρθρο 1, μπορεί αν υποβληθεί αίτηση για χορήγηση ενίσχυσης και πρέπει να αντιστοιχεί στην ενίσχυση που ισχύει για το ιχνοθετημένο βούτυρο με περιεκτικότητα σε λιπαρές ουσίες 82 %-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισαγωγική πρόταση του άρθρου 1 δεύτερο εδάφιο του κανονισμού (ΕΟΚ) αριθ. 570/88, αντικαθίσταται από το ακόλουθο κείμενο:
"Με την επιφύλαξη του άρθρου 9α στοιχείο α), ενίσχυση λαμβάνουν μόνο:"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Σεπτεμβρίου 1993.

Labels: 3
17
19